ত্রিদেশীয় সিরিজে প্রধান কোচ কোর্টনি ওয়ালশ – দৈনিক অর্থনীতির কাগজ
প্রচ্ছদ / খেলা / ত্রিদেশীয় সিরিজে প্রধান কোচ কোর্টনি ওয়ালশ
ত্রিদেশীয় সিরিজে প্রধান কোচ কোর্টনি ওয়ালশ
akdesk1 March 3, 2018	খেলা Leave a comment 136 Views
স্পোর্টস ডেস্ক শ্রীলঙ্কায় আর কদিন বাদে শুরু হতে যাওয়া নিদাহাস ট্রফিতে বাংলাদেশের প্রধান কোচের দায়িত্ব দেওয়া হয়েছে কোর্টনি ওয়ালশকে।
অবশ্য এই ক্যারিবীয় পেসার বেশ কিছুদিন ধরেই বাংলাদেশ দলের পেস বোলিং কোচের দায়িত্ব পালন করে আসছিলেন। এবার মূল দায়িত্ব পেয়েছেন তিনি।
সোমবার মিরপুর শেরেবাংলা স্টেডিয়ামে এক সংবাদ সম্মেলনে এই ঘোষণা দিয়েছেন বিসিবি সভাপতি নাজমুল হাসান। এ ব্যাপারে তিনি বলেন, ‘এই কদিনের আলোচনায় একটা কথা আলোচনা এসেছে, সিনিয়র কাউকে প্রধান কোচের দায়িত্ব দেওয়া হলে ভালো হবে। সে বিবেচনায় শুধু নিদাহাস ট্রফিতে ওয়ালশ প্রধান কোচের দায়িত্ব পালন করবেন। কারণ, এই সিরিজের আগে আমরা নতুন কাউকে পাচ্ছি না। তাই ক্যারিবীয় পেসারকে এই দায়িত্ব দেওয়া হয়।’
এ ছাড়া আঙুলের চোটে দলের বাইরে থাকা টি-টোয়েন্টি অধিনায়ক সাকিব আল হাসানকে নিয়ে রয়েছে কিছুটা অনিশ্চয়তা। তবে শুরুর দিকে খেলতে না পারলেও শেষ দিকে দু-একটি ম্যাচ খেলতে পারেন বিশ্বের অন্যতম সেরা এই অলরাউন্ডার। এ ব্যাপারে বিসিবি সভাপতি বলেন, ‘সাকিবের বল করতে কোনো অসুবিধা নেই। তবে ব্যাটিংয়ে কিছুটা সমস্যা রয়েছে। আমাদের বিশ্বাস সে (সাকিব) খেলবে। হয়তো শুরুর দিকে দু-একটি ম্যাচ নাও খেলতে পারে। তাবে দলের সঙ্গে যাচ্ছে। অধিনায়কও সেই থাকছে। ম্যাচে সে খেলতে না পরলে মাহমুদউল্লাহ নেতৃত্ব দেবেন।’
বেশ কিছুদিন ধরেই আলোচনা চলছিল মাশরাফি বিন মুর্তজার টি-টোয়েন্টি দলে আবার ফেরা নিয়ে। এ ব্যাপারে নাজমুল হাসান বলেন, ‘মাশরাফিকে আমি ব্যক্তিগতভাবে আগেই বলেছিলাম এই সিরিজে খেলার জন্য, সে কিছুই বলেনি। তাঁকে বিভিন্ন মাধ্যমে জানানো হয়েছিল, কিন্তু না করে দিয়েছে। সে খেলতে ইচ্ছুক না। সে কারণে মাশরাফিকে এই দলে রাখা হয়নি।’
অবশ্য সিরিজের টেকনিক্যাল ডিরেক্টরের দায়িত্ব পালন করা খালেদ মাহমুদ সুজনও এই সিরিজে দলের সঙ্গে থাকছেন। তবে তিনি ম্যানেজারের দায়িত্ব পালন করবেন।
Previous বার্সা ও লাস পালমাসের ড্রয়ে জমে উঠলো লা লিগা
Next ত্রিপুরায় বিজেপির জয়ে বাম-রাজত্বের অবসান